Nolanin kartta

Nolanin kartta on David Nolanin luoma poliittisen kirjon malli, joka pyrkii yksilöimään poliittiset aatteet perinteistä vasemmisto-oikeisto-akselia paremmin. Kartassa on taloudellisen vapauden ja henkilökohtaisen vapauden akselit.

Akselit
Kartan ylävasemmalle suuntautuva akseli kuvaa henkilökohtaista vapautta ja yläoikealle suuntautuva akseli taloudellista vapautta. Poliittinen vasemmisto sijaitsee kartan vasemmassa laidassa ja oikeisto oikeassa laidassa.

 Ylhäällä – Libertaristit kannattavat niin taloudellista kuin henkilökohtaistakin vapautta. He kannattavat kuitenkin myös lakeja ja sääntöjä sekä tasa-arvoisuutta lain edessä. Libertaristiset anarkistit haluavat sääntöjärjestelmien kuitenkin perustuvan hyväksyntään kuin pakkoon.
 Oikealla – Konservatiivit kannattavat taloudellista vapautta mutta eivät yhtä suurta henkilökohtaista vapautta, koska he pelkäävät liian suuren henkilökohtaisen vapauden johtavan moraalittomuuden leviämiseen ja sitä kautta kulttuurin ja sivilisaation taantumiseen. Konservatiivit kannattavat lakia ja järjestystä sekä laajoja valtuuksia poliisille.
 Vasemmalla – Vasemmistoliberaalit tai progressivistit kannattavat talouden sääntelyä mutta kuitenkin suuria henkilökohtaisia vapauksia. He ovat usein kriittisiä kapitalismia kohtaan, jonka he rinnastavat heikkojen sortoon. Liberaalit kannattavat varallisuuden jakamista. Jotkut liberaalit kannattavat nykyisin kuitenkin kansalaisoikeuksien rajoittamista ”sosiaalisen oikeudenmukaisuuden” eli lopputulosten tasa-arvon nimissä.
 Keskellä – Maltilliset tai keskustalaiset eivät saa erityisen korkeita tai matalia pisteitä taloudellisessa tai henkilökohtaisessa vapaudessa. He ovat usein pragmatisteja, jotka ottavat asiat tapaus kerrallaan. Joissakin yksittäisissä asioissa maltillinenkin saattaa sijoittua ääripäähän.
 Alhaalla – Autoritaristit eivät kannata suurta taloudellista tai henkilökohtaista vapautta, vaan heidän mielestään valtion tulisi säännellä taloutta ja ihmisten henkilökohtaista käyttäytymistä. Mahdollisen yksityisyritteliäisyydenkin tulisi palvella yhteiskuntaa kokonaisuudessaan (esimerkkeinä korporativismi tai fasismi). Sosialistit sen sijaan eivät salli lainkaan yksityisyritteliäisyyttä, vaan heidän mielestään valtion tulisi hallita kaikkea tuotantoa. Henkilökohtaisia vapauksia, kuten eri mielipiteitä ja muuta monimuotoisuutta, autoritaristit vastustavat siksi, että ne uhkaavat sosiaalista järjestystä.

 Slompin versio 
Hans Slomp on sijoittanut kartalle useampia suuntauksia, kuten alla olevassa kuvassa esitetään (suuntaukset klikattavissa).

 Lähteet 

 Aiheesta muualla 

 World's Smallest Political Quiz.  (Kysely, joka esittää vastaajan aseman Nolanin kartalla kymmenen kysymyksen perusteella.)
 Politopia . 

Luokka:Poliittinen kirjo
Luokka:Politiikan tutkimuksen teoriat